Gnathocera trivittata

Gnathocera trivittata er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (gjerne 18-20 millimeter), litt flat, blank, brokete farget gullbasse. Hannen har ikke horn på hodet. Kroppsformen er noe avlang. Hodet og pronotum er svarte med kremgule sidekanter, pronotum også med kremgul midtstripe. De kan også være helt svarte. Dekkvingene er brunrøde med svart sømstripe og sidekant og en del kremgule flekker langs ytterkanten. Dekkvingene kan også være mye mørkere. Scutellum er svart med en smal, kremgul midtstripe.

Levevis 
Larvene lever i jorda. Det har ennå ikke lykkes å avle fram disse i fangenskap. De voksne billene finnes ofte mellom høyt gress.

Utbredelse 
Denne formrike arten er vidt utbredt i tropisk Afrika, vest til Senegal, nord til Sudan, sør til Sør-Afrika, øst til Tanzania.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Gnathocera Kirby, 1825
 G. trivittata (Swederus, 1787)
 G. t. aegyptiaca Kraatz, 1886
 G. t. afzelii (Swartz, 1817)
 G. t. amitina Kolbe, 1914
 G. t. ardoini Ruter, 1967
 G. t. confinis Kolbe, 1897
 G. t. costata Ancey, 1883
 G. t. dorsodiscolor Voet, 1779
 G. t. moseri Schürhoff, 1939
 G. t. nyansana Kolbe, 1913
 G. t. perigrina Kolbe, 1897
 G. t. ruandana Kraatz, 1899
 G. t. trivittata Swederus, 1787 (nominatformen)
 G. t. uheha Kolbe, 1901
 G. t. wittei Allard, 1991

Kilder 
 Nettside om slekten

Eksterne lenker 
 Bilder av Gnathocera på Encyclopedia of life
 

Gullbasser
Biller formelt beskrevet i 1787